બૉલીવુડ અભિનેત્રી મનીષા કોઈરાલા માંડ કૅંસરમાંથી છૂટ્યા હતાં અને બૉલીવુડમાં પુનઃ સક્રિય થવાની તૈયારીમાં હતાં કે તેઓ હવે કમળામાં સપડાયા છે . જોકે આ વખતે ચિંતા જેવું કંઈ નથી અને તેઓ જલ્દીથી સાજા થઈ રહ્યાં છે . મનીષા કોઈરાલાના મૅનેજરના જણાવ્યા મુજબ મનીષાની હાલતમાં સુધારો છે . તેઓ ધીમે - ધીમે કમળામાંથી બહાર આવી રહ્યાં છે . ઇલુ ઇલુ ગર્લ તરીકે જાણીતા મનીષા કોઈરાલા છેલ્લા લગભગ એક વર્ષથી બૉલીવુડ અને ફિલ્મોથી દૂર છે . તેમને ગર્ભાશયનું કૅંસર થયુ હતું અને તેઓ તેમાંથી મુક્ત થઈ ટુંકમાં જ પુનઃ ફિલ્મોમાં સક્રિય થવાની તૈયારી કરી રહ્યા હતાં . દરમિયાન મનીષાના મૅનેજર સુબ્રતો ઘોષે જણાવ્યું - મનીષા કોઈરાલાને કમળો થઈ ગયો હતો અને હાલ તેઓ આરામ કરી રહ્યાં છે . તેઓ ધીમે - ધીમે સ્વસ્થ થઈ રહ્યાં છે . તેઓ ઠીક છે અને મહદઅંશે સ્વસ્થ થઈ ચુક્યાં છે . નોંધનીય છે કે મનીષા કોઈલાલા ચાલુ મહીનાથી કામે પરત ફરવાના હતાં , પરંતુ હવે કમળો થઈ જતા તેમનું કમબૅક થોડુંક વિલમ્બમાં પડશે . તાજેતરમાં જ ન્યુયૉર્ક ખાતે અંડાશયના કૅંસરની સારવાર કરાવી ભારત ફરનાર મનીષા કોઈરાલાએ સૌદાગર ફિલ્મ સાથે બૉલીવુડ કૅરિયર શરૂ કર્યુ હતું અને તે ફિલ્મના ગીત ઈલુ ઈલુ . . . ઉપર જ તેઓ બૉલીવુડમાં ઈલુ ઈલુ ગર્લ તરીકે જાણીતા થયા હતાં . તેમણે બૉમ્બે તેમજ લજ્જા જેવી ફિલ્મો દ્વારા બૉલીવુડમાં ખાસ ઓળખ સ્થાપિત કરી હતી . ચાલો હાલ તો આપને બતાવીએ મનીષા કોઈરાલાની મહત્વની બૉલીવુડ ફિલ્મો :